ฮั่งเส็งปิดดิ่งลง 429.10 จุด เหตุวิตกเศรษฐกิจโลก-Brexit
ฮั่งเส็งปิดดิ่งลง 429.10 จุด เหตุวิตกเศรษฐกิจโลก-Brexit
16 มิ.ย. 2559

ดัชนีฮั่งเส็งตลาดหุ้นฮ่องกงปิดร่วงลงในวันนี้ โดยดัชนีฮั่งเส็งร่วงลง 429.10 จุด หรือ 2.10% ปิดวันนี้ที่ 20,038.42 จุด
เนื่องจากนักลงทุนมีความวิตกกังวลเกี่ยวกับเศรษฐกิจโลก รวมถึงการที่สหราชอาณาจักรอาจตัดสินใจถอนตัวออกจากสหภาพยุโรป (Brexit) ในการลงประชามติวันที่ 23 มิ.ย.
ทั้งนี้ ตลาดเกิดความกังวลเกี่ยวกับแนวโน้มเศรษฐกิจโลกภายหลังจากที่ธนาคารกลางสหรัฐ (เฟด) มีมติคงอัตราดอกเบี้ยในการประชุมเมื่อวานนี้ ในขณะที่ธนาคารกลางญี่ปุ่นก็มีมติคงนโยบายการเงินเช่นกัน